VIEŠOJO PREKIŲ PIRKIMO-PARDAVIMO SUTARTIS 

2025 m.   d.  Nr. _____________
Telšiai

Telšių „Kranto“ progimnazija (kodas 190555846), toliau – Užsakovas, atstovaujama, veikiančios pagal mokyklos nuostatus, ir _____________________(kodas ____________), toliau – Tiekėjas, atstovaujama _________________________, veikiančios pagal ________, toliau kartu šioje sutartyje vadinami Šalimis, o kiekvienas atskirai – Šalimi, sudarė ir pasirašė šią Prekių tiekimo sutartį, toliau vadinamą Sutartimi.

I. SUTARTIES OBJEKTAS
1. Sutarties objektas – Multimedijos centro vaizdo sistema ir garso sistema su montavimo darbais (toliau – Prekės).
2. Tiekėjas įsipareigoja Sutartyje numatytomis sąlygomis perduoti Užsakovui Prekes. Išsamus Prekių aprašymas ir kiti reikalavimai tiekiamoms Prekėms nustatyti Sutarties priede Nr. [1] „Techninė specifikacija“ (toliau – Techninė specifikacija) ir Sutarties priede Nr. [2] „Pasiūlymas“.
3. Atliekamas žaliasis pirkimas ir tiekėjas įsipareigoja laikytis šių aplinkosauginių kriterijų: vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ (toliau – Tvarkos aprašas) 2 priedo II skyriaus 2 punktu; 2 priedo IV skyriaus 4 punktu ir II skyriaus 4 punkto 4.4.4.4. p.p. reikalavimais.

II. PREKIŲ PRISTATYMO TERMINAS 

4. Prekių tiekimo terminas – 4 mėnesiai nuo Sutarties pasirašymo dienos.
5. Numatyta galimybė pratęsti prekių tiekimo Sutartį 1 kartą 3 mėnesiams. Sutarties terminą pratęsti leidžiama tokiu atveju jeigu dėl patalpos remonto darbų nebuvo galima laiku sumontuoti visos įrangos.
6. Tiekėjas pasirūpina, kad Prekės būtų pristatytos Tiekėjo sąskaita į priėmimo vietą (Masčio g. 14, LT-87139, Telšiai) sumontuota, sukomutuota bei suderinta Užsakovui nurodytoje patalpoje laikantis gamintojo rekomendacijų. Turi būti parengta pilna įrangos dokumentacija bei naudojimosi instrukcijos lietuvių kalba, , visų įrenginių blokinė jungimo schema, kurioje matytųsi kabelių tipai ir tarpusavio ryšiai (PDF forma), kuri turi būti pateikta kartu su įranga.
7. Kartu su Prekėmis pateikiami techninėje specifikacijoje nurodyti dokumentai, Prekių priėmimo – perdavimo aktas, kurį pasirašo įgalioti Užsakovo ir Tiekėjo atstovai prekių perdavimo metu, kiti reikalingi dokumentai. Tiekėjui nepateikus nurodytų dokumentų, laikoma, kad Prekė neatitinka Sutartyje nustatytų reikalavimų.

III. ĮKAINIAI IR ATSISKAITYMO TVARKA 

8. Pirkimui taikoma fiksuotos kainos kainodara. 
9. Šioje Sutartyje numatytų Prekių kaina yra (nurodyti sumą skaičiais ir žodžiais) be pridėtinės vertės mokesčio (toliau – PVM), PVM sudaro – (nurodyti sumą skaičiais ir žodžiais), suma su PVM yra (nurodyti sumą skaičiais ir žodžiais).
10. Šalys susitaria, kad už prekes Užsakovas sumoka Tiekėjui per 30 (trisdešimt) dienų nuo prekių priėmimo – perdavimo akto pagrindu išrašytos PVM sąskaitos – faktūros gavimo dienos, kuris pasirašomas po įrangos sumontavimo ir Telšių „Kranto“ progimnazijos atsakingo asmens apmokymo. Užsakovo paskirtas darbuotojas patikrina prekių priėmimo – perdavimo aktą ir, jei prekės suteiktos tinkamai, jį pasirašo. Užsakovas neapmoka už pateiktas prekes, jeigu Užsakovo paskirtas darbuotojas nepasirašo priėmimo – perdavimo akto. 
11. Prekės parduodamos ta kaina, kuri nurodyta Sutarties 9 punkte ir nekinta per visą Sutarties trukmę. Šalys susitaria, kad Sutartyje nurodyta Sutarties kaina gali kisti (didėti ar mažėti) dėl Lietuvos Respublikos pridėtinės vertės mokesčio įstatyme nustatyto pridėtinės vertės mokesčio dydžio pasikeitimo. Tokiu atveju Sutarties kaina pasikeičia tiek, kiek pasikeičia mokestis. Po naujo pridėtinės vertės mokesčio dydžio įsigaliojimo dienos už pristatytas ir Sutartyje numatyta tvarka priimtas Prekes sumokama šiame punkte nustatyta tvarka perskaičiuota kaina, o už pristatytas iki naujo pridėtinės vertės mokesčio dydžio įsigaliojimo dienos Prekės atsiskaitoma nekoreguota kaina. Ne vėliau nei per 5 darbo dienas  po naujo pridėtinės vertės mokesčio dydžio įsigaliojimo dienos teikiamos paslaugos įforminamos abiejų Sutarties šalių pasirašomu papildomu susitarimu, kuris yra neatskiriama Sutarties dalis. Pasikeitus kitiems mokesčiams Sutarties kaina neperskaičiuojama. 
12. Į Sutarties kainą įeina visos su prekių tiekimu susijusius išlaidos ir pridėtinės vertės mokestis.
13. Prekių kainai įtakos negali turėti terminų pažeidimas, medžiagų, įrengimų, darbo užmokesčio ir kitų panašių išlaidų padidėjimas. 
14. Bet kuri Sutarties šalis Sutarties galiojimo metu turi teisę inicijuoti Sutartyje numatytų kainų perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 14.3 punkte, viršija 5 procentus. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
14.1. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotas kainas, perskaičiuotą pradinės sutarties vertę.
14.2. Perskaičiuotos kainos taikomos užsakymams, pateiktiems po to, kai Šalys sudaro susitarimą dėl kainų perskaičiavimo.
14.3. Naujos kainos apskaičiuojamos pagal formulę:
, kur
a – kaina (Eur be PVM)) (jei ji jau buvo perskaičiuota, tai po paskutinio perskaičiavimo).
a1 – perskaičiuota (pakeista) kaina (Eur be PVM)
k – Pagal vartotojų kainų indeksą – „Vartojimo prekės ir paslaugos“ apskaičiuotas Vartojimo prekių ir paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas.
Indpradžia – laikotarpio pradžios datos (mėnesio) vartojimo prekių ir paslaugų indeksas.
14.4. Pirmojo perskaičiavimo atveju laikotarpio pradžia (mėnuo) yra Sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
14.5 Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a“ suapvalinama iki dviejų skaitmenų po kablelio.
14.6 Vėlesnis kainos perskaičiavimas negali apimti laikotarpio, už kurį jau buvo atliktas perskaičiavimas.
[bookmark: _Hlk497144103]15. Vykdant Sutartį, PVM sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis Sąskaitų administravimo bendrąja informacine sistema (SABIS).
16. Galimas tiesioginis atsiskaitymas su subtiekėjais. Užsakovas numato tiesioginio atsiskaitymo su subtiekėjais galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo informacijos apie pasitelktus subtiekėjus gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Tiekėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Tiekėjui prieštarauti nepagrįstiems mokėjimams subtiekėjui.
17. Pasikeitus PVM dydžiui Sutarties kaina keičiama proporcingai PVM pasikeitimo dydžiui. Kaina perskaičiuojama per 1 darbo dieną po Lietuvos Respublikos PVM įstatymo pakeitimo įsigaliojimo dienos. Perskaičiuota kaina taikoma po perskaičiavimo pateiktoms prekėms apmokėti. Pasikeitus kitiems mokesčiams kaina nebus perskaičiuojama. 
18. Tiekėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio rašytinio Užsakovo sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
19. Šalys susitaria, kad nepaisant to, kas nurodyta mokėjimo pavedimuose, Užsakovui atlikus mokėjimus pagal Sutartį, įmokos pirmiausiai yra skiriamos padengti ankščiau atsiradusiems įsiskolinimams pagal Sutartį, antrąja eile - delspinigiams apmokėti (jeigu jie buvo priskaičiuoti pagal Sutartį), trečiąja eile - palūkanoms apmokėti (jeigu jos buvo priskaičiuotos pagal Sutartį).

IV. UŽSAKOVO ĮSIPAREIGOJIMAI

20. Suteikti Tiekėjui visą reikiamą informaciją, reikalinga tinkamam Pirkimo – pardavimo sutarties vykdymui.
21. Apmokėti Tiekėjui už tinkamai ir laiku patiektas prekes šioje Sutartyje numatytomis sąlygomis ir terminais pagal pateiktą (PVM) sąskaitą – faktūrą.
22. Užsakovas turi teisę nemokėti už nekokybiškai ir ne laiku pristatytas prekes.
23. Paskirti darbuotoją, kuris būtų atsakingas už sutarties vykdymo priežiūrą ir ryšio su Tiekėju palaikymą.

V. TIEKĖJO ĮSIPAREIGOJIMAI

24. Pristatyti Sutartyje numatytas prekes numatytais terminais.
25. Prekėms nustatomas ne mažesnis nei 3 metų garantinis terminas. Garantinis terminas, skaičiuojamas nuo Prekių priėmimo – perdavimo akto ar Sąskaitos (kai Prekių priėmimo – perdavimo aktas nėra pasirašomas) pasirašymo dienos.
26. Nekokybiškas, Sutarties 1 ir 2 prieduose nustatytų reikalavimų neatitinkančias Prekes pakeisti per 30 dienų nuo Užsakovo pranešimo gavimo dienos. Nepašalinus trūkumų ar nepakeitus Prekių per nustatytą terminą, Tiekėjui taikomi Sutarties 42 punkte numatyto dydžio delspinigiai.
27. Tiekėjas atsako už šioje Sutartyje numatytų prekių teikimą.
28. Prekes teikti nepažeidžiant Lietuvos Respublikos įstatymų ir kitų teisės aktų.
29. Turėti visus leidimus, reikalingus vykdyti Sutartyje numatytą veiklą. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas įsipareigoja Užsakovui, kad Sutartį vykdys tik tokią teisę turintys asmenys.
30. Laikytis aplinkosaugos reikalavimų:
30.1. Tiekėjas privalo užtikrinti, kad pristatytos Techninės specifikacijos 2.9. ir 4.6. punktuose nurodytos prekės (planšetinis kompiuteris įrangos valdymui ir stacionarus kompiuteris garso bei vaizdo įrašymui) atitiks Techninės specifikacijos 7.1. punkte nurodytus kompiuteriams, nešiojamiesiems kompiuteriams ir planšetėms taikomus minimalius aplinkos apsaugos kriterijus.
30.2. Jeigu įsigyjamos prekės turi būti tiekiamos ar perduodamos antrinėje pakuotėje, ji turi atitikti pakuotėms nustatytus minimalius aplinkos apsaugos kriterijus (2 priedo II skyrius „Pakuotės“), nebent tai prieštarauja higienos normoms. Techninės specifikacijos 7.2. punktas.
30.3. Prekės turi būti tvirtos, ilgaamžės, jų sudedamosios dalys  turi tikti naudoti daug kartų ir (ar) lengvai pataisomos, ir (ar) pakeičiamos. Visai įrangai turi būti suteikiama ne mažesnė kaip 3 metų garantija. Techninės specifikacijos 7.3. punktas.
31. Tiekėjas Prekių pristatymo metu turi pateikti Užsakovui Techninės specifikacijos 8 punkte nurodytus dokumentus, įrodančius pristatytų Prekių atitiktį Techninės specifikacijos 7 punkte nurodytiems minimaliems aplinkos apsaugos kriterijams. 
32. Minimalių aplinkos apsaugos kriterijų laikymąsi užtikrina tiekėjas. Užsakovui nustačius, kad pardavėjas nesilaiko 30 punkte nurodytų įsipareigojimų, bus taikoma 100 Eur vertės bauda už kiekvieną nustatytą minimalių aplinkos apsaugos kriterijų nesilaikymo atvejį.
33. Savo sąskaita atlyginti Užsakovui ir tretiesiems asmenims visus nuostolius, kurie atsirado dėl netinkamo Sutarties vykdymo ar jos nevykdymo.	
34. Sutarčiai vykdyti pasitelkiami šie subtiekėjai: ______-_________.
35. Subtiekėjų keitimas vietomis tarp Sutartyje numatytų subtiekėjų ar didesnės (mažesnės) prekių dalies, negu buvo suderinta, perdavimas kitam Sutartyje numatytam subtiekėjui galimas tik tų prekių teikimui, kurių teikimas per subtiekėjus buvo numatytas Tiekėjo pasiūlyme ir tik gavus Užsakovo sutikimą. Sutarties galiojimo metu ketinant pasitelkti papildomus subtiekėjus, pastarieji turi būti ne mažesnės kvalifikacijos nei buvo reikalaujama pirkimo dokumentuose.
36. Sutarties galiojimo metu subtiekėjų keitimas ir (ar) papildomų subtiekėjų pasitelkimas arba Sutartyje numatytų subtiekėjų atsisakymas galimas, tik gavus Užsakovo sutikimą ir esant vienai iš šių priežasčių: 
37.1. Sutartyje numatytas subtiekėjas yra likviduojamas, bankrutavęs arba jam yra iškelta bankroto byla;
37.2. subtiekėjas Tiekėjui atsisako teikti jam Sutartyje numatytų prekių dalį;
37.3. siekiant tinkamai ir laiku įvykdyti Sutartį dėl pagrįstų aplinkybių būtina padidinti prekių teikimo spartą.
38. Sutarties 34 ir 35 punktuose nurodytais atvejais Užsakovui pateikiamas pagrįstas prašymas, pridedant jį pagrindžiančius dokumentus. Subtiekėjas gali pradėti teikti prekes, tik Tiekėjui gavus Užsakovo sutikimą.
39. Sutarties 34 ir 35 punktuose nurodytais atvejais naujas subtiekėjas privalo Užsakovui pateikti dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus subtiekėjams.
40. Subtiekėjų numatymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.

VI. ŠALIŲ ATSAKOMYBĖ

41. Neapmokėjęs laiku už pristatytas prekes, Tiekėjui pareikalavus Užsakovas moka delspinigius 0,02% nuo Sutarties 9 punkte nurodytos Prekių kainos be PVM už kiekvieną uždelstą dieną.
42. Tiekėjas pavėlavęs pateikti sutarties 4 punkto nurodytais terminais prekes numatytu laiku, įsipareigoja sumokėti Užsakovui 0,02% dydžio delspinigius už kiekvieną vėluojamų pateikti prekių dieną nuo vėluojamos gaminamų prekių vertės be PVM ir atlyginti Užsakovui dėl to patirtus nuostolius. 
43. Jei Tiekėjas Sutarties galiojimo metu suteikia nekokybiškas Sutartyje numatytas prekes, tai Užsakovas, surašo Sutarties pažeidimo aktą. Sutarties pažeidimo akte nurodoma, per kiek laiko turi būti suteiktos kokybiškos Sutartyje numatytos prekės, taip pat Tiekėjas privalo atlyginti Užsakovo patirtus nuostolius, kurie atsidaro dėl pristatytų nekokybiškų prekių.
44. Šalys susitaria, kad kilus teisminiam ginčui dėl atsiskaitymo už suteiktas prekes, Tiekėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta LR CK 6.210 str. 1 d.
45. Užsakovas turi teisę, įspėjęs Tiekėją prieš 15 (penkiolika) dienų, vienašališkai nutraukti šią Sutartį dėl esminio jos pažeidimo. Esminiu šios Sutarties pažeidimu bus laikomas bet kurio įsipareigojimo pagal Sutartį neįvykdymas arba netinkamas įvykdymas.
VII. NENUGALIMOS JĖGOS APLINKYBĖS

46. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
47. Nenugalima jėga (force majeure) nelaikomos šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) tai pat nelaikoma tai, kad Šalis neturi reikiamų finansinių išteklių arba Šalies kontrahentai pažeidžia savo prievoles.

VIII. BAIGIAMOSIOS NUOSTATOS

48. Sutartis įsigalioja nuo Sutarties pasirašymo dienos ir galioja iki visiško Šalių sutartinių įsipareigojimų įvykdymo dienos arba Sutarties nutraukimo dienos.
49. Pirkimo dokumentai ir Tiekėjo pasiūlymas yra neatskiriamos šios Sutarties dalys.
50. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. 
51. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Užsakovo buveinės vietą. 
52. Sutarties sąlygų keitimas jos galiojimo laikotarpiu galimas neatliekant naujos pirkimo procedūros, vadovaujantis Lietuvos Respublikos viešųjų pirkimų įstatymo (toliau-VPĮ) 89 straipsnio nuostatomis ir aplinkybėmis, kurios Sutartyje numatytos aiškiai, tiksliai ir nedviprasmiškai. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo sutarties pobūdis. 
53. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui. 
54. Jeigu pirkimo sutarties pakeitimas atliekamas kitais, negu VPĮ 89 straipsnio nurodytais atvejais, tokiam pakeitimui atlikti turi būti atliekama nauja pirkimo procedūra pagal VPĮ reikalavimus. 
55. Pirkimo sutarties pakeitimas jos galiojimo laikotarpiu laikomas esminiu, kai juo pakeičiamas pirkimo sutarties bendrasis pobūdis. Bet kuriuo atveju esminiais pirkimo sutarties pakeitimais laikomi tokie pakeitimai, kai tenkinama bent viena iš šių sąlygų (VPĮ 89 straipsnio 1 ir 2 dalyse nurodytais atvejais į šias sąlygas neatsižvelgiama):
55.1. pakeitimu nustatoma nauja sąlyga, kurią įtraukus į pradinį pirkimą būtų galima priimti kitų kandidatų paraiškų, dalyvių pasiūlymų ar pirkimas sudomintų daugiau tiekėjų; 
55.2. dėl pakeitimo ekonominė pirkimo sutarties pusiausvyra pasikeičia Tiekėjo, su kuriuo sudaryta ši sutartis, naudai taip, kaip nebuvo aptarta pradinėje sutartyje; 
55.3. dėl pakeitimo padidėja pirkimo sutarties apimtis; 
55.4. kai Tiekėją, su kuriuo sudaryta pirkimo sutartis, pakeičia naujas Tiekėjas dėl kitų priežasčių, negu VPĮ 89 straipsnio 1 dalies 4 punkte nurodytos priežastys.
56. Sutartis sudaryta dviem vienodą teisinę galią turinčiais egzemplioriais lietuvių kalba, po vieną kiekvienai Šaliai.
57. Bet kokie pranešimai, informacija, dokumentacija ar korespondencija dėl Sutarties nevykdymo ar jos vykdymo turi būti įforminta raštu lietuvių kalba ir išsiųsta registruotu paštu per kurjerį, faksu ar elektroniniu paštu. Jeigu informacija perduodama faksu ar elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, faksu arba elektroniniu paštu patvirtina jos gavimo faktą.
58. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo apie tai pranešti kitai Šaliai. Neįvykdžius šių reikalavimų Šalis neturi teisės reikšti pretenzijų ar atsikirtimų, kad kitos Šalies veiksmai, atlikti, vadovaujantis paskutine turima informacija, neatitinka Sutarties sąlygų, arba kad ji negavo pranešimų, siųstų pagal paskutinius turimus rekvizitus.
59. Sutarčiai ir iš jos kylantiems Šalių santykiams bei jų aiškinimui taikoma Lietuvos Respublikos teisė.
60. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
61. Sutartis gali būti nutraukta abiejų Šalių rašytiniu susitarimu.
62. Taip pat Užsakovas gali vienašališkai nutraukti Sutartį  Lietuvos Respublikos viešųjų pirkimų įstatymo 90 straipsnyje numatytais atvejais.
63. Šalių už Sutarties vykdymą atsakingi asmenys:
63.1. Iš Užsakovo pusės už:
63.1.1. Sutarties vykdymą - (nurodyti tokio asmens vardą pavardę, pareigas ir kontaktinius duomenis);
63.1.2. Sutarties paskelbimą – (nurodyti tokio asmens vardą pavardę, pareigas ir kontaktinius duomenis);
63.1.3.  Sutarties pakeitimų, atsiradusių Sutarties vykdymo laikotarpiu, paskelbimą Centrinėje viešųjų pirkimų informacinėje sistemoje atsakinga – (nurodyti tokio asmens vardą pavardę, pareigas ir kontaktinius duomenis), gavusi informaciją iš už Sutarties vykdymą atsakingo asmens;
63.2. Iš Paslaugų teikėjo pusės už Sutarties vykdymą atsakingas - (nurodyti tokio asmens vardą pavardę, pareigas ir kontaktinius duomenis).

IX. SUTARTIES PRIEDAI

64. Sutarties priedai:
64.1. Techninė specifikacija;
64.2. Tiekėjo pasiūlymas.

X. ŠALIŲ REKVIZITAI IR JURIDINIAI ADRESAI

	UŽSAKOVAS
	TIEKĖJAS

	Telšių „Kranto“ progimnazija
	

	Įmonės kodas 19055846
	

	Tel. (0 444) 78 760
	

	Masčio g. 14, LT-87139 Telšiai
Bankas Luminor bankas
	

	A/S LT624010051005877674
	

	Banko kodas 40100
	

	El. paštas: info@krantoprogimnazija.lt      
                    
	

	Direktorė
Irena Daubarienė

Pasirašoma elektroniniu parašu
_______________________
                   (parašas)
	 


Pasirašoma elektroniniu parašu
______________________
                  (parašas)

	
 A.V.                        Data: 
	
A.V.                        Data:

